DOI: 10.14457/tu.the.2019.291
title: แผนธุรกิจแอพพลิเคชันซ่อมแซมบ้าน Mr.Assist

description: Mr.Assist เป็นแอพพลิเคชันสื่อกลางระหว่างช่างผู้ให้บริการและผู้ใช้งาน โดยจะทำหน้าที่เป็นผู้ให้บริการงานซ่อมแซม บำรุงรักษา และติดตั้งอุปกรณ์และระบบต่างๆ ภายในที่พักอาศัยของลูกค้าแบบครบวงจร ซึ่งจะช่วยเพิ่มความสะดวกสบายให้กับผู้ใช้งานผ่านแอพพลิเคชันบนโทรศัพท์มือถือ ที่สามารถใช้งานได้ง่าย สะดวก รวดเร็ว และมีความปลอดภัย เนื่องจากมีระบบและข้อมูลรองรับการให้บริการมากเพียงพอที่จะสร้างความเชื่อมั่นให้กับผู้ใช้งานได้ โดยในการให้บริการนั้น ผู้ใช้งานสามารถที่จะเลือกรับบริการได้ทุกที่ และทุกเวลา ครอบคลุมพื้นที่ให้บริการภายในกรุงเทพมหานครและปริมณฑล รวมพื้นที่ให้บริการทั้งสิ้น 6 จังหวัดจากการวิเคราะห์สภาวะของตลาดและเศรษฐกิจภาพรวมในปัจจุบันนั้น พบว่าแม้ GDP ของไทยในปี 2562 นั้นจะมีการปรับตัวลดลงอย่างมีนัยสำคัญ แต่ถ้ามองเจาะไปที่กลุ่มเป้าหมายในกรุงเทพมหานครและปริมณฑล จะเห็นได้ว่ากำลังในการใช้จ่ายในกลุ่มเป้าหมายนี้ไม่ได้ปรับตัวลดลงตาม GDP ของประเทศแต่อย่างใด และยังมีการปรับตัวขึ้นมาเล็กน้อยอีกด้วย ปัจจัยถัดมาคือปัยด้านสังคมและวัฒนธรรมในประเทศของเรานั้น ยุคสมัยในปัจจุบันถือเป็นยุคที่แทบจะทุกคนในประเทศจำเป็นต้องมีโทรศัพท์มือถือส่วนตัวกันทั้งสิ้น และเกือบจะทั้งหมดของโทรศัพท์มือถือในปัจจุบันนั้นเป็นโทรศัพท์ประเภทสมาร์ทโฟน ซึ่งมีความสามารถในการใช้งานแอพพลิเคชันต่างๆ ได้อย่างสะดวก และง่ายขึ้นกว่าสมัยก่อนอย่างมาก จากข้อมูลข้างต้นนี้ จึงทำให้เกิดการเล็งเห็นถึงโอกาศทางธุรกิจในตลาดแอพพลิเคชันซ่อมแซมบ้านนี้ และด้วยความที่ตลาดแอพพลิเคชันซ่อมแซมบ้านในปัจจุบันนี้ มีผู้เล่นที่อยู่ในตลาดเพียง 2 ถึง 3 รายเท่านั้น จึงมีความเป็นไปได้สูงที่ Mr.Assist จะเข้าไปเป็นหนึ่งในผู้เล่นของตลาดแอพพลิเคชันซ่อมแซมบ้านนี้ได้ และจะกลายเป็นหนึ่งในแอพพลิเคชันที่ตอบโจทย์วิถีชีวิตของมนุษย์ในยุคดิจิทัลนี้ได้อย่างมีประสิทธิภาพในด้านการตลาดนั้น จะมีการประชาสัมพันธ์แบรนด์และการให้บริการของ Mr.Assist ทั้งช่องทางเว็ปไซต์และเครือข่ายสังคมออนไลน์ โดยจะเน้นไปที่การรับรู้ถึงการมีอยู่หรือการให้บริการของ Mr.Assist เป็นหลัก เนื่องจากการให้บริการภายในที่พักอาศัยนั้นเป็นการให้บริการที่ผู้ใช้งานจะใช้บริการต่อเมื่อเกิดเหตุหรือมีความจำเป็นต้องใช้เท่านั้น ไม่ใช่การใช้บริการเพราะความชื่นชอบเป็นหลัก เพราะฉะนั้นเป้าหมายหลักในการทำการตลาดของ Mr.Assist จึงเน้นการเพิ่มการรับรู้ถึงแบรนด์เป็นหลัก ซึ่งมีองค์ประกอบเสริมเป็นการใช้ส่วนลดทางการค้า และดึงดูดผู้ใช้งานและช่างผู้ให้บริการด้วยลักษณะการให้บริการที่มีเอกลักษณ์ของ Mr.Assist ส่วนในมุมของการเงินนั้น Mr.Assist จะใช้วิธีการเก็บเงินในลักษณะที่เป็นรายได้ต่องาน โดยจะเก็บค่าบริการร้อยละ 10 ของค่างานจริง โดยจะมีการใช้เงินทุนแรกเริ่มอยู่ที่ 7,000,000 บาท แบ่งเป็นสัดส่วนต่อหนี้สินต่อส่วนของผู้ถือหุ้นในสัดส่วน 50:50 สำหรับในส่วนของหนี้สินนั้นจะใช้เป็นการกู้ยืมระยะยาว ดอกเบี้ย 7% ระยะเวลา 10 ปี ในส่วนของผู้ถือหุ้นประมาณผลตอบแทนคาดการณ์ไว้ที่ 12% ทำให้กิจการมีต้นทุนถัวเฉลี่ยถ่วงน้ำหนัก (WACC) ร้อยละ 8.80 และมีผลการวิเคราะห์ความเป็นไปได้ของโครงการด้วย NPV เท่ากับ 4,810,000 บาท มีอัตราผลตอบแทนภายใน (IRR) อยู่ที่ร้อยละ 15.01 และมีระยะเวลาคืนทุนอยู่ที่ 4.52 ปี ซึ่งจากผลการวิเคราะห์ความเป็นไปได้นี้ แสดงให้เห็นถึงความเป็นไปได้ในการลงทุนของ Mr.Assist นอกจากนี้ยังมีแผนในอนาคตเพิ่มเติมอีกในด้านของการหาพันธมิตรทางธุรกิจทั้งฝั่งที่เป็นผู้สนับสนุนทางด้านวัตถุดิบในการให้บริการของ Mr.Assist และพันธมิตรทางฝั่งที่เป็นเจ้าของที่พักอาศัยซึ่งจะสามารถช่วยสนับสนุนในด้านการป้อนงานให้กับ Mr.Assist ในระยะยาว ซึ่งจะช่วยสร้างความได้เปรียบในการแข่งขันได้ต่อไปในอนาคต